Archäologische  Funde zoagn, dass de Siedlungsgschichte bis in de Stoa-, Bronze- und Eisnzeit zruckgeht. Erste urkundliche Nachweis fia de Gründung vo "Trosperg" gibt's erst seit 1233. 1301/7 is in am herzoglichen Urbar des Gricht (und de Grafschaft) Trostberg gnennt worn. Seither is Tostberg oiwei im Besitz vo de boarischen Wittlsbacher gwen. Net des Ackerbürgatum, sondern da Handel und 's Handwerk (bsunders de Tuachmacherei) ham im 17. und 18. Jåhrhundert da Stådt zu Wohlstand verhoifa. Des Landgricht Trostberg, des an nördlichn Teil vom heitigen Landkreis Traunstoa umfasst håt, is im Jåhr 1799 aufglöst worn und erst 1803 nei entstandn. Dabei san de Landgricht Kling und Trostberg zsammglegt worn. 1862 is des Bezirksamt (späda Landkreis) Traunstoa entstandn, des verwaltungstechnisch de Landgrichtsbezirk Traunstoa und Trostberg umfasst håt. Im Jåhr 1913 håt Trostberg as Stådtrecht verliecha kriagt. 1971 håt de Eigmeindung vo Lindach, 1978 de Eigmeindung vo Heiligkreiz und Obafeldkira stattgfundn.